钦定古今图书集成/明伦汇编/人事典/第077卷 > 册府元龟 > 《九怀》王褒
## 钦定古今图书集成/明伦汇编/人事典/第077卷 > 册府元龟 > 《九怀》王褒

匡机

极运兮不中，来将屈兮困穷。余深愍兮惨怛，愿一列
兮无从。乘日月兮上征。顾游心兮鄗酆，弥览兮九隅。
彷徨兮兰宫。芷闾兮药房，奋摇兮众芳。菌阁兮蕙楼，
观道兮从横。宝金兮委积，美玉兮盈堂。桂水兮潺湲，
扬流兮洋洋。蓍蔡兮踊跃，孔鹤兮回翔。抚槛兮远望，
念君兮不忘。怫郁兮莫陈，永怀兮内伤。

通路

天门兮，𡒰户，孰由兮贤者。无正兮溷厕，怀德兮何睹。
假寐兮愍斯，谁可与兮寤语。痛凤兮远逝，畜鴳兮近
处。鲸鱏兮幽潜，从虾兮游陼。乘虬兮登阳，载象兮上
行。朝发兮葱岭，夕至兮明光。北饮兮飞泉，南采兮芝
英。宣游兮列宿，顺极兮彷徉。红采兮骍衣，翠缥兮为
裳。舒佩兮𬘭纚，竦余剑兮干将。腾蛇兮后从，飞駏兮
步旁。微观兮元圃，览察兮瑶光。启匮兮探䇲，悲命兮
相当。纫蕙兮永词，将离兮所思。浮云兮容与，道余兮
何之？远望兮阡眠，闻雷兮阗阗。阴忧兮感余，惆怅兮
自怜。

危俊

林不容兮鸣蜩，余何留兮中州。陶嘉月兮总驾，搴玉
英兮自修。结荣茝兮逶逝，将去烝兮远游。径岱土兮
魏阙，历九曲兮牵牛。聊假日兮相徉，遗光耀兮周流。

砏磤，雉咸雊兮相求。决莽莽兮究志，惧吾心兮㤽㤽。
“步余马兮飞柱。览可与兮匹俦。卒莫有兮纤芥。”永余
思兮《怞怞》。

昭世

世溷兮冥昏，违君兮归真。乘龙兮偃蹇，高回翔兮上
臻。袭英衣兮缇“披华裳兮芳芬。登羊角兮扶舆，浮
云漠兮自娱。握神精兮雍容，与神人兮相胥。流星坠
兮成雨，进瞵盼兮上丘墟。览旧邦兮滃郁，余安能兮
久居。”志怀逝兮心懰栗，纡余辔兮踌躇。闻素女兮微
歌，听《王后》兮吹竽。魂凄怆兮感哀，肠回回兮盘纡。抚
余佩兮缤纷，高太息兮自怜。使祝融兮先行，令昭明
兮开门。驰六蛟兮上征，竦余驾兮入冥。历九州兮索
合，谁可与兮终生？忽反顾兮西囿，睹轸丘兮崎倾。横
垂涕兮泫流，悲余后兮失灵。

尊嘉

季春兮阳阳，列草兮成行。余悲兮《兰生》，委积兮从横。
江离兮遗损，辛夷兮挤臧。伊思兮往古，亦多兮遭殃。
伍胥兮浮江，屈子兮沈湘。运余兮念兹，心内兮怀伤。
望淮兮沛沛，滨流兮则逝。榜舫兮下流，东注兮磕磕。
蛟龙兮导引，文鱼兮上濑。抽蒲兮陈坐，援芙蕖兮为
盖。水跃兮余旌，继以兮微蔡。云旗兮电骛，儵忽兮容
裔。河伯兮开门，迎余兮欢欣。顾念兮旧都，怀恨兮艰
难。窃哀兮浮萍，汎淫兮无根。

蓄英

秋风兮萧萧，舒芳兮振条。微霜兮眇眇，病夭兮鸣蜩。
元鸟兮辞归，飞翔兮灵丘。望谿兮滃郁，熊罴兮呴曍。
唐虞兮不存，何故兮久留？临渊兮汪洋，顾林兮忽荒。
修余兮褂衣，骑霓兮南上，乘云兮回回。亹亹兮自强，
将息兮兰皋。失志兮悠悠，蒶蕴兮霉黧。思君兮无聊，
身去兮意存，怆悢兮怀愁。

思忠

登九灵兮游神，静女歌兮微晨。悲皇丘兮积葛，众体
错兮交纷。贞枝抑兮枯槁，枉车登兮庆云。感余志兮
惨栗，心怆怆兮自怜。驾元螭兮北征，曏吾路兮葱岭。
连五宿兮建旄，扬氛气兮为旌。历广漠兮驰骛，览中
国兮冥冥。元武步兮水母，与吾期兮南荣。登华盖兮
乘阳，聊逍遥兮播光，抽《库娄》兮酌醴，援。瓜兮接粮。
毕休息兮远逝，发玉轫兮西行。惟时俗兮疾正，弗可
久兮此方。寤《辟摽》兮永思，心怫郁兮内伤。

陶壅

览杳杳兮世惟，余惆怅兮何归？伤时俗兮溷乱，将奋
翼兮高飞，驾八龙兮连蜷，建虹旌兮威夷，观中宇兮
浩浩，纷翼翼兮上跻，浮溺水兮舒光，淹低佪兮京沚，
屯余车兮索友，睹皇公兮问师，道莫遗兮归真，羡余
术兮可夷。吾乃逝兮南娱，道幽路兮九疑，越炎火兮
万里，过万首兮嶷嶷，济江海兮蝉蜕，绝北梁兮永辞，
浮云郁兮昼昏。霾土忽兮塺塺，息阳城兮广夏。衰色
罔兮中怠，意晓阳兮燎寤，乃息轸兮存兹。思尧舜兮
袭兴，幸咎繇兮获谋。悲《九州》兮靡君，抚轼叹兮作诗。

株昭

悲哉于嗟兮心内切，嗟欸冬而生兮凋彼叶柯，瓦砾
进宝兮捐弃隋和，鈆刀厉御兮顿弃太阿。骥垂两耳
兮中坂蹉跎，蹇驴服驾兮无用日多。修洁处幽兮贵
宠沙劘，凤凰不翔兮鹑鴳飞扬，乘虹骖蜺兮载云变
化，鹪鹏开路兮后属青蛇。步骤桂林兮超骧卷阿，丘
陵翔儛兮谿谷悲歌，神章灵篇兮赴曲相和，余私娱
玆兮，孰哉复加还。顾世俗兮坏败罔罗卷，佩将逝兮
涕流滂沱。《乱曰》：“皇门开兮照下土，株秽除兮兰芷睹。
四佞放兮后得禹，圣舜摄兮昭尧绪，孰能若兮愿为
辅。”